
KLASA: 006-01/25-01/2 
URBROJ: 2133-22-01-25-1
Žakanje, 15.12.2025.

Na temelju članka 7. i članka 10. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19) te  članka 30. Statuta Općine Žakanje (Službeni glasnik Općine Žakanje, 01/21) Općinsko vijeće Općine Žakanje na  5. sjednici održanoj 15.12.2025. godine donosi

ODLUKU
O RASPOREĐIVANJU SREDSTAVA PRORAČUNA OPĆINE ŽAKANJE 
ZA REDOVITO GODIŠNJE  FINANCIRANJE POLITIČKIH STRANAKA I NEZAVISNIH VIJEĆNIKA 
ZASTUPLJENIH U TEKUĆEM SAZIVU OPĆINSKOG VIJEĆA OPĆINE ŽAKANJE U 2026. GODINI

Članak 1.

Ovom Odlukom raspoređuju se sredstva za redovito godišnje financiranje političkih stranaka i nezavisnih vijećnika zastupljenih u tekućem sazivu Općinskog vijeća Općine Žakanje u 2026. godini. 

Članak 2.

Sredstva za redovito godišnje financiranje političkih stranaka i nezavisnih vijećnika planirana su u Proračunu Općine Žakanje za 2026. godinu, Program 1001 Redovna djelatnost Općinskog vijeća, Ureda načelnika i Savjeta mladih, Aktivnost A100105 Redovito financiranje političkih stranaka.

Članak 3.

Osigurana sredstva iz članka 2. ove Odluke raspoređuju se na način da se utvrdi jednaki iznos sredstava za svakog člana u Općinskom vijeću, tako da pojedinoj političkoj stranci koja je bila predlagatelj liste odnosno listi grupe birača  pripadaju sredstva razmjerna broju dobivenih mjesta članova u Općinskom vijeću, a prema konačnim rezultatima izbora za članove Općinskog vijeća.

Jednaki iznos sredstava za svakog člana Općinskog vijeća u 2026. godini, sukladno stavku 1. ovog članka, iznosi 150,00  eura godišnje, odnosno 37,50 eura tromjesečno.

Članak 4.

Za svakoga člana predstavničkog tijela jedinice samouprave podzastupljenog spola, političkim strankama odnosno nezavisnim vijećnicima pripada i pravo na naknadu u visini od 10 % iznosa predviđenog po svakom članu predstavničkog tijela jedinice samouprave.

Podzastupljenost spola u smislu stavka 1. ovoga članka postoji ako je zastupljenost jednog spola u predstavničkom tijelu jedinice samouprave niža od 40 %.

U Općinskom vijeću Općine Žakanje ne postoji podzastupljenost spola.

Članak 5.

Temeljem Izjave o odricanju od prava na redovito godišnje financiranje iz proračuna, prava na redovito godišnje financiranje odrekli su se slijedeći nezavisni vijećnici:
1. DALIBOR RAHIJA
2. IRENA HRIBLJAN
3. MLADEN BAHORIĆ
4. KARMEN DOLINAR
5. DAMIR BABIĆ

Članak 6.

Političkim strankama zastupljenim u tekućem sazivu Općinskog vijeća Općine Žakanje raspoređuju se sredstava kako slijedi:
	Redni
broj
	Politička stranka i nezavisni vijećnici
	Broj vijećnika
	Tromjesečni iznos
	Godišnji iznos za 2026. godinu

	1. 
	HRVATSKA DEMOKRATSKA ZAJEDNICA - HDZ
	2 vijećnika
2 vijećnice
	150,00
	600,00

	
	UKUPNO
	4
	150,00
	600,00



Članak 7.

Sredstva raspoređena prema članku 5. ove Odluke doznačuju se na žiro račun  političke stranke, tromjesečno u jednakim iznosima. 

Ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

Članak 8.

Ova Odluka o raspoređivanju sredstava Proračuna Općine Žakanje  za redovito godišnje  financiranje političkih stranaka i nezavisnih vijećnika  zastupljenih u tekućem sazivu Općinskog vijeća Općine Žakanje u 2026. godini objavit će se u „Službenom glasniku Općine Žakanje“, a stupa na snagu 01. siječnja 2026. godine.

ZAMJENIK PREDSJEDNICE
OPĆINSKOG VIJEĆA
  Mladen Bahorić












DOSTAVITI:
1. Državno izborno povjerenstvo, dip@izbori.hr 
2. Hrvatska demokratska zajednica, ivana.mihaljevic@hdz.hr 
3. Općinski načelnik Općine Žakanje
4. Jedinstveni upravni odjel Općine Žakanje – računovodstvo
5. Službeni glasnik Općine Žakanje
6. Pismohrana

